**গৌহাটি উচ্চ ন্যায়ালয়**

**(অসম, নাগালেণ্ড, মিজোৰাম আৰু অৰুণাচল প্ৰদেশৰ উচ্চ ন্যায়ালয়)**

 **গোচৰ নং : ডব্লিউ পি(চি)/১৯৩/২০২২**

মহাম্মদ ময়নুল ওৰফে ময়নুল হক ওৰফে মহম্মদ ময়নুল, পুত্ৰ- প্ৰয়াত ফাইজুদ্দিন, নিবাসী- গাঁও- জোৰগড়, থানা-তেজপুৰ, পিন-৭৮৪০০১, জিলা:শোণিতপুৰ, অসম

বনাম

ভাৰত চৰকাৰ আৰু অন্যান্য ৬ জন

ভাৰত চৰকাৰৰ সচিব (ভাৰত চৰকাৰক প্ৰতিনিধিত্ব কৰি)

গৃহ মন্ত্ৰালয়, নতুন দিল্লী-১১০০০১

২:ভাৰতৰ নিৰ্বাচন আয়োগ

 ভাৰতৰ মুখ্য নিৰ্বাচন আয়োগে প্ৰতিনিধিত্ব কৰে

 নিৰ্বাচন অশোকা পথ

 নতুন দিল্লী

৩:অসম চৰকাৰ

 অসম চৰকাৰৰ আয়ুক্ত আৰু সম্পাদক (অসম চৰকাৰক প্ৰতিনিধিত্ব কৰি)

 গৃহ বিভাগ

 দিছপুৰ

 গুৱাহাটী-৭৮১০০৬

৪:নাগৰিকৰ ৰাষ্ট্ৰীয় পঞ্জী

 ৰাজ্যিক সমন্বয়কৰ দ্বাৰা প্ৰতিনিধিত্ব কৰা,

 অচ্যুত প্লাজা, ভঙাগড়

 গুৱাহাটী-৭৮১০০৫

 জিলা- কামৰূপ(ম)

 অসম

৫:উপায়ুক্ত

 শোণিতপুৰ

 তেজপুৰ

 জিলা- শোণিতপুৰ

 অসম

 পিন-৭৮৪০০১

৬: সদস্য

 বিদেশী ন্যায়াধীকৰণ, ১ম

 শোণিতপুৰ

 তেজপুৰ

 জিলা- শোণিতপুৰ

 অসম

 পিন-৭৮৪০০১

৭: আৰক্ষী অধীক্ষক (বি)

 শোণিতপুৰ

 তেজপুৰ

 ডাকঘৰ আৰু থানা-তেজপুৰ

 জিলা- শোণিতপুৰ

 অসম

 পিন-৭৮৪০০

**আবেদনকাৰীৰ অধিবক্তা :** শ্ৰীযুত এ পাল

**প্ৰতিপক্ষৰ অধিবক্তা :** সহকাৰী ছলিচিটৰ জেনেৰেল, ভাৰত

**আদেশ (মৌখিক): মহামান্য ন্যায়াধীশ এন কোটিশ্বাৰ সিং**

 **মহামান্য ন্যায়াধীশ মালাশ্ৰী নন্দি**

**১১-০১ -২০২২**

**(মহামান্য ন্যায়াধীশ এন কোটিশ্বাৰ সিং)**

আবেদনকাৰীৰ হৈ যুক্তি প্ৰদৰ্শন কৰা বিজ্ঞ অধিবক্তা শ্ৰীযুত এ পালৰ যুক্তি শুনা হ’ল। লগতে ১ নং আৰু ৪ নং প্ৰতিপক্ষৰ বাবে যুক্তি প্ৰদৰ্শন কৰিবলগীয়া শ্ৰীযুত আৰ কে দেৱ চৌধুৰীৰ (সহকাৰী চলিচিটৰ জেনেৰেল) সলনি বিজ্ঞ অধিবক্তা শ্ৰীমতী এল দেৱীৰ যুক্তি, ৬ নং আৰু ৭ নং প্ৰতিপক্ষৰ হৈ যুক্তি প্ৰদৰ্শন কৰা শ্ৰীমতী এ ভাৰ্মা, বিশেষ স্থায়ী পৰামৰ্শদাতা, বিদেশী ন্যায়াধীকৰণৰ যুক্তি, ২ নং প্ৰতিপক্ষৰ হৈ যুক্তি প্ৰদৰ্শন কৰা শ্ৰীযুত এ ভূঞা, বিজ্ঞ স্থায়ী পৰামৰ্শদাতা, নিৰ্বাচন আয়োগ, ভাৰতৰ যুক্তি, ৩ নং আৰু ৫ নং প্ৰতিপক্ষৰ হৈ যুক্তি প্ৰদৰ্শন কৰা শ্ৰীমতী ইউ দাস, চৰকাৰী অধিবক্তা, অসমৰ যুক্তি শুনা হ’ল।

২) গোচৰৰ প্ৰকৃতি বিবেচনা কৰি আমাৰ মতে বৰ্তমানৰ আবেদনখন প্ৰতিপক্ষসকলক কোনো আনুষ্ঠানিক জাননী জাৰি নকৰাকৈয়ে প্ৰাথমিক শুনানিৰ পৰ্যায়তে নিষ্পত্তি কৰিব পাৰি।

 ৩) বিদেশী ন্যায়াধিকৰণ, তেজপুৰ নং ১, অসমে এফ টি (ডি) গোচৰ নম্বৰ ৩৫১২/২০১২ ত ৩১. ১২. ২০২০ তাৰিখে বিবাদিত একপক্ষীয়ভাবে প্ৰদান কৰা আদেশত আবেদনকাৰীক ১৯৭১ চনৰ পিছত অহা বিদেশী বুলি ঘোষণা কৰিছিল আৰু এই আদেশত অসন্তুষ্ট হৈ আবেদনকাৰী মহাম্মদ ময়নুল ওৰফে ময়নুল হক ওৰফে মহাম্মদ ময়নুল, পুত্ৰ- প্ৰয়াত ফাইজুদ্দিন, নিবাসী- গাঁও- জোৰগড়, থানা-তেজপুৰ, পিন-৭৮৪০০১, জিলা:শোণিতপুৰ, অসমে বৰ্তমানৰ আবেদনখন দাখিল কৰিছে।

৪) আবেদনকাৰীৰ হৈ যুক্তি প্ৰদৰ্শন কৰা বিজ্ঞ অধিবক্তাই যুক্তি প্ৰদৰ্শন কৰি কৈছে যে ইয়াৰ আগতে এফ টি (ডি) গোচৰ নম্বৰ ৮৩১২/২০১২ ত, বিদেশী ন্যায়াধিকৰণ, তেজপুৰ নং ১ য়ে ৩১.০৮.২০১৭ তাৰিখত প্ৰদান কৰা আদেশৰ দ্বাৰা কৈছিল যে আবেদনকাৰী মহাম্মদ ময়নুল ওৰফে ময়নুল হক ওৰফে মহাম্মদ ময়নুল, পুত্ৰ- প্ৰয়াত ফাইজুদ্দিন, নিবাসী- গাঁও- জোৰগড়, থানা-তেজপুৰ, পিন-৭৮৪০০১, জিলা:শোণিতপুৰ, অসমে তেঁওৰ ওপৰত অৰ্পণ কৰা প্ৰমাণৰ দায়িত্ব যে তেওঁ বিদেশী নহয় ভাৰতীয়, সেই কথা সফলতাৰে সম্পাদন কৰিবলৈ সমৰ্থ হৈছে। সেই অনুসৰি এই প্ৰসংগত ৰায়দান কৰা হৈছিল চৰকাৰৰ বিপক্ষে আৰু আবেদনকাৰী/আৰোপীৰ সপক্ষে। অৱশ্যে বিদেশী ন্যায়াধিকৰণ তেজপুৰ নং ১, অসমে পৰৱৰ্তী এফ টি (ডি)গোচৰ নং ৩৫১২/২০১২ ত কৈছিল যে আৰোপীয়ে তেওঁ যে ভাৰতীয় নাগৰিক সেইয়া প্ৰমাণ কৰাত বিফল হৈছিল কাৰণ তেওঁৰ ভাৰতীয় নাগৰিক বুলি কৰা দাবীৰ সপক্ষে তেওঁ কোনো আবেদন দাখিল কৰা নাছিল বা তেওঁ সেই দাবীৰ সমৰ্থনত কোনো সাক্ষ্য প্ৰদান কৰা নাছিল।

(৫) আবেদনকাৰীৰ হৈ যুক্তি প্ৰদৰ্শন কৰা বিজ্ঞ অধিবক্তাই কৈছিল যে যদিও আবেদনকাৰীয়ে জাননী লাভ কৰাৰ পিছত ন্যায়াধিকৰণৰ সন্মুখত হাজিৰ হৈছিল, তথাপিও কেইবাবাৰো আবেদনকাৰীয়ে বিদেশী ন্যায়াধিকৰণ, তেজপুৰ নং ১ত হাজিৰ হ’ব নোৱাৰাৰ কাৰণ আছিল সেই সময়ত চলি থকা ক’ভিড মহামাৰী আৰু সেয়েহে এই যুক্তি প্ৰদৰ্শন কৰা হৈছে যে ৩১.১২.২০২০ তাৰিখৰ উক্ত বিবাদিত একপক্ষীয়ভাবে প্ৰদান কৰা আদেশটো বাতিল কৰি বিষয়টো বিদেশী ন্যায়াধিকৰণলৈ প্ৰেৰন কৰিব পাৰি কাৰণ একেখন ন্যায়াধিকৰণে উক্ত বিষয় সম্বন্ধে ৩১.০৮.২০১৭ তাৰিখে এফ.টি.(ডি) গোচৰ নং ৮৩১২/২০১২ত মত পোষণ কৰিছিল।

৬) আবেদনকাৰীৰ হৈ যুক্তি প্ৰদৰ্শন কৰা বিজ্ঞ অধিবক্তাৰ মতে যিহেতু দুয়োটা গোচৰতে আৰোপীৰ নাম আৰু বিৱৰণৰ মাজত সাদৃশ্য আছে, সেয়েহে মহামান্য উচ্চতম ন্যায়ালয়ে আব্দুল কুদ্দুছ বনাম ভাৰতৰ কেন্দ্ৰীয় চৰকাৰ (২০১৯) ৬ এছচিচি ৬০৪ গোচৰত দিয়া ৰায়মতে, আৰোপীৰ বিৰুদ্ধে তেজপুৰৰ বিদেশী ন্যায়াধিকৰণ (১ম), অসমত দ্বিতীয়টো এফ.টি.(ডি) গোচৰ নং ৩৫১২/২০১২ চলিব নোৱাৰে যিহেতু এই গোচৰৰ প্ৰকৃতি ‘quasi judicial’ আৰু এই গোচৰত ৰেচ জুডিকেটাৰ (res judicata) নীতি প্ৰযোজ্য হ’ব।

৭) আব্দুল কুদ্দুছ (পূৰ্বতে উল্লেখ কৰা)গোচৰত স্পষ্টকৈ উল্লেখ কৰা হৈছে যে যদিহে নাগৰিকত্ব নিৰ্ধাৰণ কৰাৰ ক্ষেত্ৰত কোনো ব্যক্তিৰ সপক্ষে বিদেশী ন্যায়াধিকৰণৰ আদেশ আছে, তেন্তে উক্ত সিদ্ধান্ত একেজন ব্যক্তিৰ বিৰুদ্ধে পৰৱৰ্তী গোচৰৰ ক্ষেত্ৰত বাধ্যতামূলকভাবে প্ৰযোজ্য হ’ব আৰু ৰেচ জুডিকেটাৰ নীতি প্ৰয়োগ হোৱাৰ বাবে ব্যক্তিজনৰ নাগৰিকত্ব পুনৰ নিৰ্ধাৰণৰ বাবে আন এক গোচৰ হ’ব নোৱাৰে ।

৮) বৰ্তমানৰ গোচৰটোত যিহেতু একপক্ষীয়ভাবে সিদ্ধান্ত লোৱা হৈছিল, এই দিশটো বিদেশী ন্যায়াধিকৰণে বিবেচনা কৰিব নোৱাৰিলে। গতিকে আমাৰ মতে ন্যায়াধিকৰণে এই বিষয়টোৰ পূৰ্বৰ ৩১.০৮. ২০১৭ তাৰিখৰ মতামতৰ ভিত্তিত তথা আব্দুল কুদ্দুছ (উপৰোক্ত) গোচৰত লোৱা সিদ্ধান্তৰ ভিত্তিত নতুনকৈ সিদ্ধান্ত লোৱাটো প্ৰয়োজনীয় ।

যেতিয়া ন্যায়াধিকৰণে এই সিদ্ধান্তত উপনীত হ’ব যে বৰ্তমানৰ আৰোপীজন সেইজন ব্যক্তি নহয় যিজনৰ বিৰুদ্ধে এফ টি (ডি) গোচৰ নম্বৰ ৮৩১২/২০১২ চলোৱা হৈছিল আৰু য'ত তেঁও ভাৰতীয় বুলি প্ৰমাণিত হৈছিল, তেতিয়াহে বিবাদিত আদেশ পুনৰ বিচাৰৰ বাবে বিবেচিত হ’ব আৰু আবেদনকাৰীয়ে এই আবেদনত উত্থাপিত আবেদনকাৰীৰ পৰিচয়ৰ বিষয় আৰু অন্যান্য বিষয়ৰ দুয়ো ক্ষেত্ৰতে ন্যায়াধিকৰণৰ সিদ্ধান্তক প্ৰত্যাহ্বান জনাব পাৰিব।

৯) ওপৰৰ কথাখিনিৰ প্ৰতি লক্ষ্য ৰাখি গোচৰৰ অত্যাৱশ্যকীয় দিশসমূহ বিবেচনা নকৰি আমি বিদেশী ন্যায়াধিকৰণ, তেজপুৰ নং. ১, অসমে এফ টি (ডি) গোচৰ নম্বৰ ৩৫১২/২০১২ ৰ ক্ষেত্ৰত ৩১ ১২ ২০২০ তাৰিখে প্ৰদান কৰা বিবাদিত ৰায়দান বাতিল কৰি আবেদনকাৰীজন বিদেশী ন্যায়াধিকৰণ, তেজপুৰ নং. ১, অসমৰ এফ টি (ডি) গোচৰ নম্বৰ ৮৩২১/২০১২ ৰ আৰোপিত ব্যক্তিজন হয়নে নহয় সেইয়া নিৰূপণ কৰিবলৈ বিষয়তো বিদেশী ন্যায়াধিকৰণ, তেজপুৰ নং. ১, অসমলৈ প্ৰেৰণ কৰো ।বিদেশী ন্যায়াধিকৰণ তেজপুৰ নং ১, শোণিতপুৰে প্ৰথমে সিদ্ধান্ত ল’ব যে আবেদনকাৰীজন সেইজন ব্যক্তিয়ে হয় নে নহয় যাৰ বিৰুদ্ধে এফ.টি.(ডি) গোচৰ নং ৮৩১২/২০১২ত গোচৰ চলোৱা হৈছিল আৰু আবেদনকাৰীয়ে ১৪.০২.২০২২ তাৰিখে বিদেশী ন্যায়াধিকৰণৰ সন্মুখত হাজিৰ হ'ব যাতে ন্যায়াধিকৰণে পৰীক্ষা কৰিব পাৰে যে তেওঁ সেই একেজন ব্যক্তিয়ে হয় নে নহয় যিজনৰ বিৰুদ্ধে এফ.টি.(ডি) গোচৰ নং ৮৩১২/২০১২ত গোচৰ চলোৱা হৈছিল।

১০) সেই অনুসৰি বিদেশী ন্যায়াধিকৰণ ১ নং তেজপুৰে, এফ.টি.(ডি) গোচৰ নং ৩৫১২/২০১২ত সিদ্ধান্ত ল’বলগীয়া প্ৰাৰম্ভিক বিষয়টো হ’ল বৰ্তমানৰ আৰোপীজন সেইজন ব্যক্তি নেকি যিজনক পূৰ্বে বিদেশী ন্যায়াধিকৰণ তেজপুৰ (১ম), শোণিতপুৰে এফ.টি.(ডি) গোচৰ নং ৮৩১২/২০১২ ত ভাৰতীয় নাগৰিক বুলি ঘোষণা কৰিছিল। আৰু যদিহে প্ৰমাণিত হয় যে আবেদনকাৰীজন সেইজন ব্যক্তি যিজনৰ বিৰুদ্ধে বিদেশী ন্যায়াধিকৰণ তেজপুৰ (১ম), শোণিতপুৰে এফ টি (ডি) গোচৰ নম্বৰ ৮৩১২/২০১২ চলাইছিল, তেন্তে এফ টি (ডি) গোচৰ নম্বৰ ৮৩১২/২০১২ ত আবেদনকাৰীজন এজন ভাৰতীয় নাগৰিক বুলি ৩১. ০৮. ২০১৭ তাৰিখে প্ৰদান কৰা ৰায়দানৰ ভিত্তিত বৰ্তমানৰ গোচৰটোত তৎক্ষণাত আবেদনকাৰীৰ সপক্ষে সিদ্ধান্ত লোৱা হ'ব ।

কিন্তু যদিহে সিদ্ধান্ত অন্যথা হয়, তেন্তে আবেদনকাৰীয়ে এই আদালতৰ জৰিয়তে পুনৰ এই সিদ্ধান্তৰ লগতে অন্যান্য তথ্যসমূহকো প্ৰত্যাহ্বান জনোৱাৰ স্বাধীনতাপ্ৰাপ্ত হ’ব।

১১) এইটো স্পষ্ট কৰা হৈছে যে যিহেতু আবেদনকাৰীৰ নাগৰিকত্বৰ বিষয়টো এতিয়াও সন্দেহৰ আৱৰ্তত, গতিকে গোচৰটোৰ বিচাৰকালীন অৱস্থাত আবেদনকাৰীক আৰক্ষী অধীক্ষক (সীমান্ত) শোণিতপুৰৰ সন্তুষ্টিত ৫০০০ টকাৰ জামিননামা সম্বলিত স্থানীয় এজন জামিনদাৰৰ জামানতত জামিন দিয়া হ’ব। সংশ্লিষ্ট আৰক্ষী অধীক্ষকে (সীমান্ত) আবেদনকাৰীৰ আঙুলিৰ ছাপ আৰু চকুৰ মণিৰ বায়’মেট্ৰিক্স (biometrics) লোৱাৰ বাবেও পদক্ষেপ ল’ব লাগিব। লগতে আবেদনকাৰীয়ে গন্তব্যস্থানৰ সবিশেষ আৰু যোগাযোগৰ বাবে ফোন নম্বৰৰ লগতে প্ৰয়োজনীয় তথ্য আৰক্ষী অধীক্ষক (সীমান্ত), শোণিতপুৰক প্ৰদান নকৰাকৈ শোণিতপুৰ জিলাৰ অধিকাৰক্ষেত্ৰ এৰিব নোৱাৰিব।

১২) ওপৰৰ পৰ্যবেক্ষণ আৰু নিৰ্দেশনাৰ সৈতে লেখ আবেদনখন নিষ্পত্তি কৰা হ’ল।

১৩) এই আদেশৰ প্ৰতিলিপি আৰক্ষী অধীক্ষক (বি), শোণিতপুৰক প্ৰয়োজনীয় পদক্ষেপ লোৱাৰ বাবে প্ৰদান কৰা হ’ব।

 ন্যায়াধীশ ন্যায়াধীশ

মোকাবিলাকাৰি